
Модел за работа на ДГ2 “Щастливо детство“ 
със семействата и децата 
в периода на адаптация от семейната среда 
към детската градина

Адаптацията е строго индивидуален процес за всяко дете и за неговите родители. Думата „Адаптиране“ означава „приспособяване на организма или на сетивните органи към околната среда, към обкръжаващите условия. Приспособяване към някаква среда, някакви условия. Това е естествен процес, присъщ на всеки жив организъм, чрез който става уравновесяване със околната среда. Приспособяването на децата към условията на детската градина е най-актуалния проблем при тяхното отглеждане и възпитание в детската градина. Излизането от семейната среда и срещата с новата – заобикаляща, непозната, социална среда е част от живота и развитието на детето. Тръгването на детска градина е едно изключително събитие за малкото дете, защото е свързано именно с попадане в нова среда – материална, социална, обществена и природна. 
Раздялата с майката се преживява болезнено почти от всички деца. Те страдат и от това, че се намират в нова обстановка сред непознати хора. 
Тръгването на детска градина е преломен момент в развитието на всички малчугани в предучилищна възраст. Това ще бъдат годините, в които те, попадайки в нова среда, ще придобият нови навици и умения, както и ще създадат прекрасни приятелства. И тъй като знаем, че този период е колкото вълнуващ, толкова и стресиращ, подготвихме кратък материал, с който се надяваме да ви бъдем полезни.

Подготовка за  тръгване на детска градина
От изключителна важност е мъничето да бъде подготвено за важната промяна, която предстои. Малките човечета обичат рутината и вече изградения си дневен режим. Това им дава сигурност, а пристъпването на прага на детското заведение е промяна, която може да стресира и най-увереното дете. Подготовката за това, което предстои може да започне няколко месеца по-рано, особено ако детенцето не е посещавало ясла или няма примера вкъщи от по-голямо братче или сестриче.

Може да предразположите детето като му разкажете как ще срещне нови приятели, ще има възможност да играе с играчки, които не е виждало досега, ще научава интересни неща. Хубаво е да планувате и осъществите няколко разходки около бъдещата градина, която ще посещава, в часове, когато другите деца играят навън. Важно е да види, че градината не е страшна, а напротив, това ще бъде място, в което то ще има приятно изкарано време.
Говорете често с детето за моментите, които предстоят, задавайте му въпроси и ако то има притеснения – помогнете му да ги преодолее.
Как да свикне детето с детската градина?
Едно от най-важните условия, за лесно свикване, е вашето дете да чувства сигурност, знаейки, че неговите родители ще го вземат и то не е изоставено. Децата, които не са посещавали детско заведение до момента, понякога имат по-трудна адаптация от тези, които са ходили на ясла. Ако вашето мъниче  е по-чувствително и се разстройва, винаги може да започнете с плавна адаптация, като известен период от време го взимате на обяд. Вие сами, като родители, ще усетите момента, от който би било най-удачно детето ви да остава за цял ден. Говорете с него, обяснявайки му точно кога ще го вземете, като например: ”Когато изядеш своят обяд, аз ще дойда и ще те взема.” Или „Когато следобед поспиш, хапнеш закуска и поиграеш със своите приятели, аз ще дойда за теб”. Така детето ще бъде спокойно и наясно, кога ще бъдете отново заедно.
Социална адаптация на детето в детската градина
Социалната адаптация на детето се определя от няколко важни фактора: неговата възраст, навици, останалите деца в групата и учителите, които ще се грижат за мъниците. Тази адаптация може да бъде изключително бърза, особено ако детето има в групата си приятели, с които се познава отпреди.
Методи за адаптация на децата в детската градина
В детските заведения има редица принципи, които се спазват, за да бъде адаптирано детето бързо и добре. Част от тях са избори на игри, които ще отпуснат и сплотят децата, запознаването им с обстановката, която ги заобикаля, използване на материали, които да помогнат на всеки малчуган, според неговото развитие, да навлезе спокойно в обстановката на детската градина.
За определяне формата на адаптация се посочват обикновено следните критерии:
· Емоционално състояние на детето;
· Отношението му към възрастните;
· Отношението му към връстниците
· Състоянието на съня и апетита
· Чистота и продължителност на острите заболявания
· Сроковете, в които детето се нормализира
Цялостният процес на адаптация на децата към детското заведение, следва да бъде съпътстван от редица специализирани и индивидуално-диференцирани, като подход дейности на екипите от учители от първите групи и подкрепящите специалисти, които да благоприятстват неговото протичане, като:
1. Изграждане на професионален екип от специалисти – медицински специалисти, психолог, учители по групи. Екипна работа. Вземане под внимание особеностите на всяко отделно дете, консултация с родители, консултации с педагогическия екип.
1. Непосредствено съдействие на родителите в периода на адаптация. Работа върху уеднаквяване на режима в детската градина и у дома.
1. Подкрепа на детето по отношение на навиците му през първоначалният етап на адаптация.
1. През първият месец ежедневен мониторинг по отношение на здравето и психо-емоционалното състояние на детето от медицинските сестри, психолог, учители в първа възрастова група.
1. Изготвяне и запознаване с информация до родителите, свързана с адаптирането на децата.
Дейностите на екипите в детската градина в периода на адаптация, следва да бъдат насочени към изграждане на доверителни отношения с детето и неговите родители.  Предпоставка за изграждането на началото на тези отношения е включването на детето в условията и режима на групата – утрина гимнастика, хранене, организирани игри и занимания, вътрешни дейности, поетапно в зависимост от емоционалното състояние на всяко дете.
[bookmark: _GoBack]Влизането на детето в детската градина е преход към нов етап от живота както на детето, така и на родителите. В основата на висококачествената предучилищна грижа стои връзката, която  педагогическите специалисти ще изградят с детето и семейството му като цяло. Доверителните отношения са основният компонент, върху който започва изграждането на цялостното благоприятно развитие на детето. Приемането на детето и подкрепата за успешна адаптация в детската градина започва още след входящите класирания. В „ДГ№ 2 “Щастливо детство“, като добра дългогодишна практика  при записването, родителите са поканени на една обща среща, на която присъстват – двамата  педагози в групата, психолога, логопеда и директора. Тази среща дава пространство на възрастните, ангажирани с грижата за детето, да обсъдят всичко, което ги вълнува около развитието на детето, неговите умения за адаптация към новостите, навиците, предпочитанията на детето.
0. Педагозите (водещи срещата) подкрепят родителите за подготовката на  детето при постъпването му в детската градина, като облекат в думи онова, което му предстои да преживее. Думите, с които неговите родители могат да облекат тази новост, ще му помогнат да я мисли, без да я превръща в извор на тревожност. Говоренето за това какво го очаква, съобразено с евентуалните му страхове, улеснява първите му стъпки. За да подпомогне тези разговори, на първоначалната среща със семейството, екипът от специалисти:
·  предоставя визуално разписание на дневния режим в детското заведение и дейностите, които очакват детето там , с идея да го разглеждат у дома и детето да бъде подготвено какъв е деня в детското заведение, тъй-като непредвидимия сюжет би генерирал тревожност.
 
· на опознавателните срещи се обсъждат основни умения, които биха помогнали на детето да се справя по-лесно с новите изисквания и правила, с които ще трябва да се съобразява.
 Екипът стимулира родителите да разкажат на детето си какви са техните спомени от детската градина, дали за тях престоят там е бил приятно или не чак толкова приятно прекарване;  за смисъла на това да се ходи на градина. По този начин провокираме едно освобождаване от представата за детската градина като вълшебно и приказно място, свързано само с позитивни емоции. Така до голяма степен спестяваме на детето и тревожността, породена от разочарованието между идеалистичния образ, който са му създали възрастните и реалността, с която се сблъсква на новото място. 
Адаптация към условията на детската градина изисква единодействие на екипите в групата най-вече по отношение на:
1. Създаване на безопасна здрава сред
 2. Създаване на защитена среда.
3. Осъществяване на ефективно взаимодействие между възрастен и дете, дете-дете, детска градина-семейство, детска група-семейство
  4. Изграждане на умения за самостоятелност на децата, което ще доведе до тяхната автономност и увереност.
  5. Осигуряване на ефективна професионална грижа за децата Важно условие за приспособяването е родителите да приучат децата си да заспиват, без уговорки и залъгалки.
 6. Изграждане на умения за самостоятелно хранене. Използване на прибори за хранене. Когато детето изпитва трудност, да бъде оставяно да се опитва.
7. Разглеждане на книжки. Четене на приказки (изграждане на умения децата да слушат, да концентрират вниманието си – важна стъпка за подготовката на детето за училище). Четенето на детски книжки е важен фактор за развитието на детето. Приказките акцентират силата на емоциите, развиват въображението и тренират паметта, изграждат възприятия и представи, формират вниманието
; обогатява се техният речник (пасивен и активен), желанието за научаване на нови неща и любопитството им. Тъй като приказките развиват въображението на децата, следва да бъдат внимателно подбрани.
8. Игри. Музикално-подвижни игри помагат да се намали тревожността у детето в процеса на адаптация. Създаване на положителни емоции и разтоварване на централната нервна система. Чрез тези игри започва първото взаимодействие на детето с връстниците, първите запознанства и приятелства. Музикално-подвижните игри се използват ежедневно от учителите. Те грабват вниманието на децата, намаляват стреса, тревожността.
 9. Друг съществен момент е психологическата подготовка на детето, като изграждане на вътрешна нагласа на детската психика, която прави желано отиването в детската градина. Тази нагласа се създава, чрез целенасочени въздействия от страна на родителите.
Често децата се бунтуват срещу правилата в детската група и най-вече, ако вкъщи липсват създадени такива. За да се подпомогне детето при адаптирането в детската градина, следва да се създадат такива и у дома.
	Затрудненото приспособяване на децата в първа група се дължи на тяхната по-слаба самостоятелност, автономност, по-беден личен опит и силната емоционално-социална връзка с родителите /предимно с майката/. Трудностите при самообслужването и нивото на самостоятелност, социалните умения, липсата на правила и психологическа подготовка, оказват съществено влияние при приспособяването на детето. Както и в липсата на изградена предварителна реална представа относно функционирането в детското заведение.
1.1. При постъпване в детската градина, родителите трябва да се информират за това как преминава денят на детето, какъв е режима там, какви песни,  игри се играят, какви приказки им се четат.
0.  За да се адаптира детето по-бързо и по-ефективно към условията и режима в детската група е необходима предварителна подготовка в семейството - режимът на детето следва да бъде уеднаквен с този в детското заведение. Да изгради навици да се храни и спи в определено време. Различният режим ще доведе до несигурност, по-лесна уморяемост, изнервеност, тревожност и плач, което ще удължи и затрудни периода на приспособяване.
[bookmark: Bookmark]Подкрепяне към самостоятелност. Деца, които не са изградили умения да бъдат самостоятелни се приспособяват по-трудно. Изграждане на игрови умения и умения за споделяне на играчките си. Участие в прибирането им.
             Стимулиране на навици и желания за самообслужване.
       Постоянство в тази посока и от родителите и от персонала на детската градина. Екипната работа между двете страни е определяща.
Родителите следва да уведомят персонала на детското заведение какви навици има детето, специфични особености на поведението – част от разговора на първата опознавателна среща.
Информираността на работещите в детското заведение и родителите ще помогне за по-плавното и лесно приспособяване на детето.
Добре е работещите в детското заведение и родителите да си взаимодействат активно в този процес на адаптация. Това взаимодействие може да бъде ефективно само, ако е изградено на основата на взаимно доверие и активно сътрудничество.
        Как да помогнем на детето да свикне с детската градина?
Най-важните фактори, за да се адаптира едно дете успешно, са вашите увереност, търпение и съпричастност. Тази голяма промяна, която настъпва в живота му е хубаво да бъде обсъждана често, да се дават примери, както и да си имате ваши ритуали, които да стимулират детето. Винаги може да се консултирате и с хората, които се грижат за него в градината, тъй като те също имат наблюдения, а и огромния им практически опит ще спомогне да намерите верния път.      

